open-index/open-wikipedia-markdown huggingface dataset:
ตลาดระแหง 100 ปี

**ตลาดระแหง 100 ปี** เป็นตลาดชุมชนริมน้ำ ตั้งอยู่ที่ชายคลองระแหงติดต่อคลองพระอุดม ในตำบลระแหง อำเภอลาดหลุมแก้ว จังหวัดปทุมธานี 

ตลอดทั้งสองฝั่งคลองเป็นห้องแถวไม้ติดต่อกันยาวตลอดทาง ซึ่งทางอำเภอลาดหลุมแก้ว เทศบาลตำบลระแหงและชาวตลาดระแหง ได้ร่วมกันอนุรักษ์ตลาดเก่าแห่งนี้เอาไว้ บริเวณชุมชนนี้มีศาสนสถานคือ วัดบัวแก้วเกษรและศาลจ้าวระแหง ในตลาดมีร้านขายอุปกรณ์จับสัตว์น้ำ ร้านขายยาจีนและยาแผนโบราณ ร้านตัดผมรุ่นคุณปู่ ร้านขายอุปกรณ์การเกษตร เครื่องใช้ในครัวเรือน ปุ๋ยหมัก หม้อดินเผาหุงข้าว หรือร้านอาหารขึ้นชื่อ อย่างร้านแปโภชนา และพิพิธภัณฑ์แสดงข้าวของเครื่องใช้ในสมัยโบราณ

## ประวัติ
คนกลุ่มแรกที่เข้ามาตั้งถิ่นฐานบริเวณตลาดระแหง คือกลุ่มคนจีนซึ่งเข้ามาทำการค้าขาย ดังปรากฏในแผนที่โบราณ พ.ศ. 2460 พบตำแหน่งของที่ตั้งตลาดระแหงแล้ว โดยบริเวณโดยรอบมีการกระจุกตัวของชุมชนและมีลักษณะพื้นที่นา ชาวจีนเหล่านี้บางส่วนแต่งงานกับคนไทย พบศาลเจ้าบริเวณตลาด ตลาดตั้งอยู่ริมคลองระแหง เป็นแหล่งขนสินค้าการเกษตร ตลาดระแหงเริ่มเป็นที่รู้จักจากคนภายนอก มีเรือแท็กซีสัญจรระหว่างกรุงเทพมหานคร นนทบุรี ปทุมธานี เพื่อซื้อขายสินค้าการเกษตรจำพวกข้าวและผลไม้ มีโรงสีข้าวตั้งอยู่ท้ายตลาด

ตั้งแต่สมัยพระบาทสมเด็จพระจุลจอมเกล้าเจ้าอยู่หัว มีทางรถไฟราษฎร์สายบางบัวทอง มีเส้นทางตั้งแต่กรุงเทพ บางบัวทองมาสิ้นสุดบริเวณริมคลองระแหงนี้ ส่งผลทำให้มีคนมาใช้บริการตลาดระแหงมากขึ้น มีผู้คนเข้ามาอยู่อาศัยและทำการค้าขายเพิ่มมากขึ้นเป็นเท่าตัว มีร้านค้าที่หลากหลายมากขึ้น เช่น ร้านขายเครื่องมือการประมง เครื่องมือการเกษตร โรงฝิ่น ร้านอาหารสำเร็จรูป และร้านกาแฟ เป็นต้น อาคารบางส่วนเริ่มปรับเป็น 2 ชั้น มุงสังกะสี

แต่เมื่อมีการตัดถนน เกิดระบบขนส่งมวชนสาธารณะ การสัญจรทางน้ำจึงเริ่มลดบทบาทลง การค้าเริ่มซบเซา ทำให้คนเริ่มย้ายมาตั้งร้านริมถนนสายหลักคือ ทางหลวงแผ่นดินหมายเลข 346

ปัจจุบันตลาดระแหงกลายเป็นสถานที่ท่องเที่ยวเชิงอนุรักษ์

## อ้างอิง

หมวดหมู่:ตลาดในจังหวัดปทุมธานี
หมวดหมู่:อำเภอลาดหลุมแก้ว
ฮันส์ ลิปเปอร์แฮย์

right|thumb| ฮันส์ ลิปเปอร์แฮย์
**ฮันส์ ลิปเปอร์แฮย์** (, ค.ศ. 1570 – กันยายน ค.ศ. 1619) เป็นผู้ผลิตเลนส์ ชาวดัตช์ และเป็นคนแรก ๆ ที่สร้าง กล้องโทรทรรศน์ขึ้นมา

## ชีวประวัติ
ลิปเปอร์แฮย์เกิดที่ เมืองเวเซิล ประเทศเยอรมนี เขาย้ายไป มิดเดิลบืร์ค ในเนเธอร์แลนด์ และแต่งงานในปี ค.ศ. 1594 เขากลายเป็นพลเมืองที่นั่นในปี ค.ศ. 1602 และอาศัยอยู่ในมิดเดิลบืร์คไปจนตลอดชีวิต

ชื่อของเขาเคยเป็นที่รู้จักกันอย่างแพร่หลายในชื่อ Lipper**s**hey เนื่องจากการพิมพ์ผิดในปี 1831

## อ้างอิง

หมวดหมู่:บุคคลที่เสียชีวิตในปี พ.ศ. 2162
เช ชาลส์

**เช เอ็มมานูเอล ชาลส์** (; เกิด 5 พฤศจิกายน ค.ศ. 2003) เป็นนักฟุตบอลอาชีพที่เล่นตำแหน่งกองกลางให้แก่สโมสรฟุตบอลเซาแทมป์ตันและทีมชาติไอร์แลนด์เหนือ

## ประวัติ
เช ชาลส์เกิดที่เมืองแมนเชสเตอร์ เขาเริ่มเล่นฟุตบอลโดยเข้าร่วมสถาบันเยาวชนของแมนเชสเตอร์ซิตีตั้งแต่อายุ 7 ขวบ เขามีเชื้อสายไอร์แลนด์เหนือผ่านทางแม่ของเขา

## ระดับสโมสร
### แมนเชสเตอร์ซิตี
เขากลายเป็นผู้เล่นคนสำคัญของทีมอายุไม่เกิน 23 ปี ในฤดูกาล 2021–22 โดยคว้าแชมป์พรีเมียร์ลีก 2 ในขณะที่ยังเล่นกับทีมยู-18 และคว้าแชมป์พรีเมียร์ลีก ยู-18 ดิวิชัน 1 อีกด้วย ในระหว่างฤดูกาลนั้น แป็ป กวาร์ดิออลา เรียกตัวเขาไปร่วมซ้อมกับทีมชุดใหญ่เป็นครั้งแรก

ในวันพุธที่ 22 กุมภาพันธ์ ค.ศ. 2023 ชาลส์มีชื่อเป็นตัวสำรองในเกมยูฟ่าแชมเปียนส์ลีกรอบ 16 ทีมสุดท้ายของซิตีที่ไปเยือนแอร์เบ ไลพ์ซิช ในวันอาทิตย์ที่ 28 พฤษภาคม ค.ศ. 2023 ชาลส์เปิดตัวในพรีเมียร์ลีกโดยเป็นตัวสำรองในนาทีที่ 63 ในการแข่งขันนัดสุดท้ายของฤดูกาลที่พบกับเบรนต์ฟอร์ดด้วยความพ่ายแพ้ 0–1

## สถิติอาชีพ
### สโมสร

### นานาชาติ

## เกียรตืยศ
**เซาแทมป์ตัน**
*EFL Championship play-offs: 2024

## อ้างอิง

## แหล่งข้อมูลอื่น
*Profile ที่เว็บไซต์สโมสรฟุตบอลแมนเชสเตอร์ซิตี
*Profile ที่เว็บไซต์สมาคมฟุตบอลไอริช
*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากแมนเชสเตอร์
หมวดหมู่:กองกลางฟุตบอล
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวไอร์แลนด์เหนือ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:นักฟุตบอลทีมชาติไอร์แลนด์เหนือ
ไอ คาวาชิมะ

**ไอ คาวาชิมะ** (, 21 กุมภาพันธ์ 1986 –) เป็น นักร้องนักแต่งเพลง ชาวญี่ปุ่น เกิดที่เขตซาวาระ เมืองฟุกุโอกะ จังหวัดฟุกุโอกะ สังกัดดับเบิลวิง ของ Tsubasa Entertainment Group ชื่อจริงเขียนว่า 川島 愛 ซึ่งอ่านเหมือนกัน

## ชีวประวัติ
เธอเริ่มตั้งเป้าที่จะเป็นนักร้องและแสดงบนถนนในปี 2002 และมีการแสดงถึง 1,000 ครั้งในปี 2005 ทำให้ได้รับสมญานามว่า "**นางฟ้าบนถนน**" (路上の天使) เปิดตัวในฐานะนักร้องนำของวง I WiSH ในปี 2003 ด้วยเพลงยอดนิยม "อาสึ เอะ โนะ โทบิระ" (明日への扉) และซิงเกิลอื่น ๆ ที่มีชื่อเสียง ได้แก่ "มิเอไน สึบาสะ" (見えない翼) และ "My Love" เป็นต้น ด้วยความที่มีเสียงที่โปร่งใสจึงได้รับการเรียกว่า "**เสียงเพลงของนางฟ้า**" (天使の歌声) เธอยังมีส่วนร่วมในกิจกรรมช่วยเหลือสังคม เช่น การแสดงสดฟรีในพื้นที่ที่ได้รับผลกระทบจากแผ่นดินไหวครั้งใหญ่ฮันชิง และการสนับสนุนการก่อสร้างโรงเรียนในประเทศกำลังพัฒนา 

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2529
หมวดหมู่:บุคคลจากฟูกูโอกะ
หมวดหมู่:นักร้องป็อปหญิงญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
หมวดหมู่:นักร้องนักแต่งเพลงหญิงชาวญี่ปุ่น
ขนมน้ำดอกไม้

**ขนมน้ำดอกไม้** หรือ **ขนมชักหน้า** เป็นขนมไทยชนิดหนึ่ง ส่วนผสมหลักคือแป้งข้าวเจ้า แป้งมันสำปะหลัง และนํ้าเชื่อมที่มีกลิ่นหอมของดอกมะลิ ขนมน้ำดอกไม้โดดเด่นจากการใส่สีโดยใช้วัสดุจากธรรมชาติ เช่น ใบเตยใช้ให้สีเขียว ดอกอัญชันใช้ให้สีฟ้า เป็นต้น

## อ้างอิง

หมวดหมู่:อาหารไทย
หมวดหมู่:ขนมไทย
ครองแครงกรอบ

**ครองแครงกรอบ** เป็นขนมไทยเก่าแก่ ส่วนผสมหลักคือ แป้ง ไข่ไก่ เกลือ น้ำตาล น้ำมันพืช พริกไทย กระเทียม พริก รากผักชี น้ำตาล ทำโดยการทอดแป้งข้าวสาลี ครองแครงกรอบมีกลิ่นหอมของผักชีและกระเทียมรู้สึกได้ถึงรสของพริกไทย มีความเผ็ดร้อนเล็กน้อย

เมื่อปี พ.ศ.2496 ตามที่บันทึกไว้ใน ตำราของหวาน 200 ชนิดของ พวง บุนนาค เรียก ขนมคลางแคลง 

## อ้างอิง
*
พวง บุนนาค. (2496). ตำราของหวาน 200 ชนิด.พระนคร:นิยมวิทยา
* http：//en.foodtravel.tv/recfoodShow_Detail.aspx？viewId = 744  สืบค้นเมื่อ 1 ต.ค. 2559 
* http://jomkuannn.blogspot.com/p/blog-page_6139.html สืบค้นเมื่อ 8 ต.ค. 2559
* http://www.m-culture.in.th/album/166518/ขนมครองแครงกรอบ สืบค้นเมื่อ 15 ตุลาคม 2559
* https://www.bigoven.com/recipe/krong-krang-thai-fried-cookie/104473 สืบค้นเมื่อ 1 ตุลาคม 2559
* http://khun-mae.blogspot.com/2013/05/krong-krang-grob.html สืบค้นเมื่อ 1 ตุลาคม 2559

หมวดหมู่:ขนมไทย
ขนมควยลิง

**ขนมควยลิง** เป็นขนมชนิดหนึ่งของไทยที่มีถิ่นกำเนิดในจังหวัดจันทบุรี ชื่อขนมควยลิงมาจากการที่มีรูปร่างคล้ายองคชาตของลิงแสมในป่าชายเลนในท้องถิ่น มีประวัติยาวนานกว่า 100 ปีแล้ว

ขนมควยลิงทำจากแป้งข้าวเหนียวเป็นส่วนประกอบหลัก โดยปั้นเป็นทรงยาวให้เป็นรูปร่างตามที่กล่าวข้างต้น โรยด้วยน้ำตาล งาดำ และมะพร้าวขูดฝอย

ขนมควยลิงส่วนใหญ่ผลิตและจำหน่ายในอำเภอเมืองจันทบุรี โดยเฉพาะอย่างยิ่งที่ชุมชนขนมแปลก ตั้งอยู่ใกล้แม่น้ำจันทบุรี ซึ่งมีอาหารและขนมไทยพื้นบ้านขายมากมาย

## อ้างอิง

ควยลิง
หมวดหมู่:วัฒนธรรมของจังหวัดจันทบุรี
กรอบเค็ม

**กรอบเค็ม** เป็นขนมไทยชนิดหนึ่ง ลักษณะคล้ายครองแครง แต่เนื้อนุ่มกว่า โดยทั่วไปมีลักษณะเป็นแผ่นรูปสี่เหลี่ยมขนมเปียกปูน แต่มีความแตกต่างกันไปโดยขึ้นอยู่กับผู้ทำ

ส่วนผสมได้แก่ แป้งสาลี ไข่ น้ำ น้ำมันพืช น้ำตาล พริกไทย เกลือ รากผักชี และกระเทียม

## อ้างอิง


หมวดหมู่:ขนมไทย
ราชวงศ์อาร์กีด

**ราชวงศ์อาร์กีด** () หรือที่รู้จักในชื่อ **ราชวงศ์เทเมนิด** เป็นราชวงศ์มาซิโดเนียโบราณที่มีเชื้อสายกรีกของชาวดอเรียน ซึ่งเป็นผู้สถาปนาราชวงศ์และปกครองอาณาจักรมาซิโดเนียตั้งแต่ประมาณ 700 ถึง 310 ปีก่อนคริสตกาล

ตามที่อธิบายไว้ในประวัติศาสตร์กรีกโบราณ สามารถสืบหาต้นกำเนิดของราชวงศ์ที่เมืองอาร์กอสของแคว้นเพโลพอนนีส ทางตอนใต้ของกรีซ จึงเป็นเหตุให้ราชวงศ์นี้มีชื่อว่า อาร์กีดส์ หรือ อาร์กิเวส เมื่อถึงรัชสมัยของกษัตริย์ฟิลิปที่ 2 ซึ่งได้ขยายการปกครองออกไปอีก โดยรวมถึงรัฐมาซิโดเนียตอนบนทั้งหมด สมาชิกที่มีชื่อเสียงโด่งดังที่สุดของราชวงศ์คือกษัตริย์ฟิลิปที่ 2 แห่งมาซิโดเนียและอเล็กซานเดอร์มหาราช ซึ่งเป็นพระราชโอรสของพระองค์ ภายใต้การนำของราชอาณาจักรมาซิโดเนียที่ค่อย ๆ มีอำนาจเหนือกว่าทั่วกรีซ และเอาชนะจักรวรรดิอะคีเมนิด และขยายไปไกลถึงอียิปต์และอินเดีย ผู้สถาปนาราชวงศ์อาร์กีดในตำนานคือกษัตริย์คารานัส โดยราชวงศ์อาร์กีดได้อ้างว่าสืบเชื้อสายมาจากเทพเฮราคลีส ผ่านปนัดดาของพระองค์นามว่า เทเมนัส ซึ่งเป็นกษัตริย์แห่งอาร์กอสด้วย

## ศัพทมูลวิทยา

คำว่า *Argead* และ *Argive* มาจาก (ผ่านทางภาษาละติน *Argīvus*) ภาษากรีกว่า Ἀργεῖος (*Argeios* หมายถึง "ของหรือจากอาร์กอส") ซึ่งมีการใช้คำนี้ครั้งแรกในโฮเมอร์ ซึ่งคำนี้ยังใช้เป็นคำเรียกรวมสำหรับชาวกรีก ("Ἀργείων Δαναῶν", *Argive Danaans*) ราชวงศ์อาร์กีดได้อ้างว่าสืบเชื้อสายมาจากเทเมนิดส์แห่งอาร์กอสในแคว้นเพโลพอนนีส ซึ่งมีบรรพบุรุษในตำนานคือ เทเมนัส ปนัดดาของเทพเฮราคลีส 
[thumb|350x350px|เส้นทางของราชวงศ์อาร์กีดจากเมือง[อาร์โกส|อาร์กอสในแคว้นเพโลพอนนีสไปยังมาซิโดเนียตามคำกล่าวของเฮโรโดตุส]]

## กษัตริย์แห่งราชวงศ์อาร์กีด

### ข้อพิพาทการสืบสันตติวงศ์
การสวรรคตของกษัตริย์มักก่อให้เกิดข้อพิพาทเกี่ยวกับราชวงศ์และมักจะเกิดสงครามสืบราชสันตติวงศ์ระหว่างสมาชิกของราชวงศ์อาร์กีด ซึ่งนำไปสู่ความไม่มั่นคงทางการเมืองและเศรษฐกิจ โดยรวมถึงเหตุการณ์ดังต่อไปนี้

* ช่วงว่างระหว่างรัชกาลมาซิโดเนียหกปี (399–393 ปีก่อนคริสตกาล) หลังจากการสิ้นพระชนม์ของกษัตริย์อาร์เคลาอุส โดยเกิดข้อพิพาทระหว่างโอเรสเตส, แอโรปัสที่ 2, อมินตัสที่ 2 และเพาซาเนียส
* สงครามสืบราชสันตติวงศ์มาซิโดเนีย (393–392 ปีก่อนคริสตกาล) หลังจากการสิ้นพระชนม์ของกษัตริย์เพาซาเนียส โดยเกิดข้อพิพาทระหว่างอมินตัสที่ 3 และอาร์เกอุสที่ 2
* สงครามสืบราชสันตติวงศ์มาซิโดเนีย (369–368 ปีก่อนคริสตกาล) หลังจากการสวรรคตของกษัตริย์อมินตัสที่ 3 โดยเกิดข้อพิพาทระหว่างปโตเลมีแห่งอาโลรอสและอเล็กซานเดอร์ที่ 2 แห่งมาซิโดเนีย
* สงครามสืบราชสันตติวงศ์มาซิโดเนีย (360–359 ปีก่อนคริสตกาล) หลังจากการสิ้นพระชนม์ของกษัตริย์เพอร์ดิกคัสที่ 3 โดยเกิดข้อพิพาทระหว่างฟิลิปที่ 2 (ผู้ปลดกษัตริย์อมินตัสที่ 4), อาร์เกอุส (ได้รับการสนับสนุนโดยเอเธนส์), เพาซาเนียส (ได้รับการสนับสนุนโดยเทรซ) และอาร์เคลาอุส (ได้รับการสนับสนุนโดยสหพันธ์แห่งคาลซิเดีย)
* สงครามไดอาโดคี (323–277 ปีก่อนคริสตกาล) หลังจากการสิ้นพระชนม์ของกษัตริย์อเล็กซานเดอร์มหาราช ระหว่างไดอาโดจิ ("ผู้สืบทอด") ของพระองค์

นอกจากนี้ กษัตริย์ที่ครองราชย์ยาวนานยังอาจจะเผชิญกับการก่อกบฏโดยพระญาติ เมื่อเห็นว่าอดีตกษัตริย์อ่อนแอ เช่น การก่อกบฏของเจ้าชายฟิลิปต่อกษัตริย์เพอร์ดิกคัสที่ 3 ซึ่งเป็นพระเชษฐาของพระองค์ในช่วงเริ่มสงครามเพโลพอนนีเซียน (433–431 ปีก่อนคริสตกาล) 

### รายพระนามกษัตริย์

## อ้างอิง


หมวดหมู่:ราชวงศ์อาร์กีด
หมวดหมู่:ราชวงศ์อียิปต์โบราณ
กรังด์ปรีซ์มอเตอร์ไซเคิลเรซซิง ฤดูกาล 1957

**กรังด์ปรีซ์มอเตอร์ไซค์เคิลเรซซิ่ง ปี ค.ศ.1957 / พ.ศ.2500** เป็นการแข่งขันฤดูกาลที่ 9 ในหมวด F.I.M. Road Racing World Championship Grand Prix โดยประกอบไปด้วย 6 สนาม

ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี

เริ่มการแข่งขันเมื่อวันที่ 19 พฤษภาคม ที่สนาม **Hockenheimring Baden-Württemberg** และสิ้นสุดเมื่อวันที่ 1 กันยายน ที่สนาม **National Automobile Racetrack of Monza**
thumb|'''Libero Liberati''' เป็นแชมป์โลกในรุ่น 500 ซีซี เมื่อปี ค.ศ.1957/พ.ศ.2500

## รายชื่อสนามและผู้ชนะการแข่งขัน

## คะแนนสะสม

#### ตารางคะแนนสะสมประเภทนักแข่ง

### รุ่น 500 ซีซี (นักแข่ง)

### รุ่น 350 ซีซี (นักแข่ง)

### รุ่น 250 ซีซี (นักแข่ง)

### รุ่น 125 ซีซี (นักแข่ง)

**รุ่น Sidecars 500 ซีซี (นักแข่ง)** เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***

## อ้างอิง
Büla, Maurice & Schertenleib, Jean-Claude (2001). *Continental Circus 1949–2000*. Chronosports S.A. 

หมวดหมู่:ฤดูกาลของกรังด์ปรีซ์มอเตอร์ไซเคิลเรซซิง
ไลฟ์อิสบัตอะดรีม...

***ไลฟ์อิสบัตอะดรีม...*** () เป็นสตูดิโออัลบั้มชุดที่ 8 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 2 มิถุนายน ค.ศ. 2023 ทางค่ายเพลงวอร์เนอร์เรเคิดส์ เป็นการออกจำหน่ายสตูดิโออัลบั้มที่ห่างจากชุดที่แล้ว *[[เดอะสเตจ (อัลบั้ม)|เดอะสเตจ]]* (ค.ศ. 2016) นานถึง 7 ปี ซึ่งเป็นช่วงห่างระหว่างสตูดิโออัลบั้มที่ยาวที่สุดของวง อัลบั้มชุดนี้มี Joe Barresi เป็นโปรดิวเซอร์ร่วมกันกับทางวงเช่นเดียวกับอัลบั้ม *เดอะสเตจ* และนับเป็นการกลับมาเซ็นสัญญากับค่ายเวอร์เนอร์ หลังจากมีข้อพิพาททางกฎหมายระหว่างวงกับวอร์เนอร์มิวสิกในช่วงกลางทศวรรษ 2010

## รายชื่อแทร็ก

## อ้างอิง

หมวดหมู่:อัลบั้มเพลงของอะเว็นจด์เซเวนโฟลด์
หมวดหมู่:อัลบั้มเพลงในปี พ.ศ. 2566
หมวดหมู่:อัลบั้มเพลงที่เลื่อนออกไปเนื่องจากการระบาดทั่วของโควิด-19
หมวดหมู่:อัลบั้มเพลงของค่ายวอร์เนอร์บราเธอร์สเรคคอร์ดส
สไปเดอร์-แมน: ผงาดข้ามจักรวาลแมงมุม

***สไปเดอร์-แมน: ผงาดข้ามจักรวาลแมงมุม*** () เป็นภาพยนตร์แอนิเมชันอเมริกันแนวซูเปอร์ฮีโร ที่ออกฉายในปี ค.ศ. 2023 สร้างจากตัวละคร ไมล์ โมราเลส / สไปเดอร์-แมน ของ มาร์เวลคอมิกส์ ภาพยนตร์สร้างโดย โคลัมเบียพิคเจอร์สและโซนี่พิคเจอร์สแอนิเมชั่นร่วมกับมาร์เวลเอนเตอร์เทนเมนต์ และจัดจำหน่ายโดย โซนี่พิกเจอส์รีลีดซิง *ผงาดข้ามจักรวาลแมงมุม* เป็นภาพยนตร์ภาคต่อของ *[[สไปเดอร์-แมน: ผงาดสู่จักรวาล-แมงมุม]]* (2018) และดำเนินเรื่องในมัลติเวิร์สของจักรวาลอื่นที่เรียกว่า "จักรวาล-แมงมุม" ภาพยนตร์กำกับโดย โจอาคิม ดอส ซานโตส, เคมป์ พาวเวอร์และจัสติน เค. ทอมป์สัน (เป็นการกำกับภาพยนตร์ครั้งแรกของพวกเขา) จากบทภาพยนตร์ที่เขียนโดย ฟิล ลอร์ด, คริสโตเฟอร์ มิลเลอร์ (ทั้งคู่เป็นผู้อำนวยการสร้างร่วมด้วยเช่นกัน) และ เดวิด คาลลาแฮม ภาพยนตร์ให้เสียงนำโดย ชามีก มัวร์ เป็น โมราเลส ร่วมกับ เฮลี สไตน์เฟลด์, ไบรอัน ไทรี เฮนรี, ลูนา ลอเรน เบเลซ, เจก จอห์นสัน, เจสัน ชวาตซ์แมน, อิสสา เร, คาราน โซนิ, แดเนียล คาลูยาและโอสการ์ อิซาอัก ในภาพยนตร์ ไมล์ไปผจญภัยกับ เกวน สเตซี / สไปเดอร์-วูแมน ข้ามมัลติเวิร์สที่เขาได้พบกับทีมใหม่ของ สไปเดอร์-พีเพิล หรือที่รู้จักในชื่อ สไปเดอร์-โซไซตี ซึ่งนำโดย มิเกล โอฮารา / สไปเดอร์-แมน 2099 แต่เกิดความขัดแย้งกับพวกเขาเกี่ยวกับการจัดการกับภัยคุกคามใหม่

โซนี่เริ่มพัฒนาภาพยนตร์ภาคต่อของ *ผงาดสู่จักรวาล-แมงมุม* ก่อนภาพยนตร์ดังกล่าวจะฉายใน ค.ศ. 2018 พร้อมกับทีมผู้เขียนบทและผู้กำกับ โดยภาพยนตร์จะเน้นไปที่ความสัมพันธ์ระหว่างไมลส์ของมัวร์และเกวนของสไตน์เฟลด์ ภาพยนตร์ประกาศอย่างเป็นทางการในเดือนพฤศจิกายน ค.ศ. 2019 และงานแอนิเมชันเริ่มต้นในเดือนมิถุนายน ค.ศ. 2020 ด้วยสไตล์ภาพที่แตกต่างกันสำหรับแต่ละจักรวาลทั้งหกที่ตัวละครไปเยือน *ผงาดข้ามจักรวาลแมงมุม* เป็นภาพยนตร์แอนิเมชันอเมริกันที่มีความยาวที่สุด ด้วยความยาว 140 นาที

*สไปเดอร์-แมน: ผงาดข้ามจักรวาลแมงมุม* ฉายรอบปฐมทัศน์เมื่อวันที่ 30 พฤษภาคม ค.ศ. 2023 ที่ โรงละครรีเจนซีวิลเลจ ฉายรอบทั่วไปในไทยเมื่อวันที่ 31 พฤษภาคมและฉายในสหรัฐเมื่อวันที่ 2 มิถุนายน โดยภาพยนตร์เลื่อนฉายจากกำหนดเดิมในเดือนตุลาคม ค.ศ. 2022 เนื่องจากการระบาดทั่วของโควิด-19 ภาพยนตร์ได้รับเสียงชื่นชมจากนักวิจารณ์ทั่วโลกเช่นเดียวกับภาพยนตร์เรื่องแรก ทำเงิน 690 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 6 ในปี ค.ศ. 2023 โดยเป็นหนึ่งในภาพยนตร์ไม่กี่เรื่องที่ประสบความสำเร็จในช่วงภาพยนตร์หน้าร้อน ร่วมกับ *[[เงือกน้อยผจญภัย (ภาพยนตร์ พ.ศ. 2566)|เงือกน้อยผจญภัย]]*

ภาพยนตร์เรื่องที่สาม *สไปเดอร์-แมน: ผงาดเหนือจักรวาลแมงมุม* มีกำหนดออกฉายในสหรัฐอเมริกาในวันที่ 4 มิถุนายน ค.ศ. 2027 และยังมีภาพยนตร์แยกที่เน้นไปที่ตัวละครหญิงกำลังอยู่ในการพัฒนา

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:สไปเดอร์-แมน
หมวดหมู่:จักรวาลแมงมุม (แฟรนไชส์)
หมวดหมู่:ภาพยนตร์โดยโซนี่พิคเจอร์สแอนิเมชั่น
หมวดหมู่:ภาพยนตร์แอนิเมชันโคลัมเบียพิกเจอส์
หมวดหมู่:ภาพยนตร์แอนิเมชันข้ามฝั่ง
หมวดหมู่:ภาพยนตร์เกี่ยวกับจักรวาลคู่ขนาน
ISO 3166-2:AI

**ISO 3166-2:AI**  เป็นรายการรหัสสำหรับแองกวิลลาในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่นและกำหนดรหัสสำหรับทั้งประเทศด้วย ISO 3166-1

ปัจจุบันไม่มีการกำหนดรหัสมาตรฐาน ISO 3166-2 สำหรับแองกวิลลา แต่จะใช้ ISO 3166-1 alpha-2 รหัส  แทน
## อ้างอิง

## แหล่งข้อมูลอื่น
* Districts of Anguilla, *Statoids.com*

หมวดหมู่:ISO 3166
หมวดหมู่:ภูมิศาสตร์แองกวิลลา
โสมปุระมหาวิหาร

**โสมปุระมหาวิหาร** () หรือ **ปาหาฑปุระพุทธวิหาร** () เป็นซากปรักหักพังของวิหารในศาสนาพุทธ ตั้งอยู่ที่ปาหาฑปุระ (Paharpur) ในพทัลคาฉี อำเภอนาโอคาว ประเทศบังกลาเทศ แหล่งโบราณคดีโสมปุระมหาวิหารได้รับการขึ้นทะเบียนแหล่งมรดกโลกโดยยูเนสโกในปี 1985 และถือเป็นหนึ่งในงานสถาปัตยกรรมชิ้นสำคัญที่สุดของบังกลาเทศสมัยก่อนอิสลาม คาดการณ์ว่าสร้างขึ้นในยุคไล่เลี่ยกันกับหาลูฑวิหารที่ตั้งอยู่ใกล้กัน และกับสีตาโกฏวิหารในนาวับกันจ์ อำเภอทีนัชปุระ

## ประวัติศาสตร์

ในสมัยปาละ มีการสร้างอารามพุทธขึ้นมากมายในแถบตะวันออกของอนุทวีปอินเดีย ซึ่งได้แก่แคว้นบังกลา และ มคธ แหล่งข้อมูลทิเบตระบุว่าในจำนวนอารามเหล่านี้ มี "มหาวิหาร" (มหาวิทยาลัย) อยู่ห้าแห่งที่สำคัญ ได้แก่ วิกรมศีล, นาลันทา, โสมปุระ โอทันตปุระ และ ชัคคทัล มหาวิหารเหล่านี้รวมกันเป็นเครือข่าย "ทุกแห่งอยู่ภายใต้การดูแลของรัฐ" และยังมี "ระบบความร่วมมือระหว่างแต่ละมหาวิหาร" และมีนักปราชญ์วิชาการสามารถขยับตำแหน่งไปมาระหว่างแต่ละที่ได้

การขุดค้นโบราณคดีในปาหาฑปุระกับหลักฐานจากตราประทับที่เขียนจารึก "ศรีโสมปุเร ศรีธรรมปาลเทวะ มหาวิหาริยรรยะ ภิกษุ สังฆัสยะ" ทำให้ระบุได้ว่าโสมปุระมหาวิหารสร้างขึ้นโดยกษัตริย์ปาละ พระเจ้าธรรมปาละ (ค.ศ. 781–821) ในแหล่งข้อมูลภาษาทิเบต รวมถึงฉบับแปลทิเบตของ *ธรรมกายวิธี* และ *มัธยมกรัตนประทีป* ประวัติศาสตร์โดยตารานาถใน *Pag-Sam-Jon-Zang* กล่าวถึงกษัตริย์ผู้สืบทอดราชบัลลังก์จากธรรมปาละ ซึ่งคือพระเจ้าเทวปาละ (810–850) สร้างมหาวิหารนี้ขึ้นหลังการยึดครองวเรนทรได้สำเร็จ จารึกบนเสาปาหาฑปุระ (Paharpur pillar) มีกล่าวถึงปีที่ห้าในรัชสมัยของหษัตริย์ที่สืบราขสมบัติต่อจากเทวปาละ ซึ่งคือมเหนทรปาละ (850–854) และชื่อของภิกษุ อาชยครรภ (Ajayagarbha) ( ใน *Pag Sam Jon Zang* ยังบันทึกว่ามีการบูรณะมหาวิหารในรัชสมัยของพระเจ้ามหิปาละ (995–1043)

ชาตวรรม (Jatvarma) แห่งจักรวรรดิวรรมัน เข้าโจมตีเวรนทรในศตวรรษที่ 11 และไม่มีความสัมพันธ์ที่ดีนักกับกษัตริย์ทิพยะแห่งไกวรรตกับพระพุทธศาสนา แม้ราชวงศ์ไกวรรตจะไม่ถูกกระทบใด ๆ จากวรรมัน แต่บางส่วนของมหาวิหารที่โสมปุระถูกทำลายจากเพลิงที่กองทัพของชาตวรรมจุด

ในสมัยจักรวรรดิเสน ในครึ่งหลังของศตวรรษที่ 12 วิหารเริ่มเสื่อมถอยลงเป็นคราสุดท้าย นักวิชาการคนหนึ่งเคยเขียนถึงซากของโสมปุระมหาวิหารไว้ว่า "ไม่มีร่องรอยของการทุบทำลายขนานใหญ่[บนมหาวิหาร] การเสื่อถอยของมหาวิหาร จะด้วยการถูกทิ้งร้างก็ดี ด้วยการทำลายก็ดี จะต้องเกิดขึ้นในสมัยท่ามกลางความไม่สงบไปทั่ว และการอพยพย้ายถิ่นของประชากร อันเป็นผลสืบเนื่องจากการรุกรานของมุสลิมที่นำโดยมุฮัมมัด บาฆตียาร์ ขาลจี"

## อ้างอิง

## แหล่งข้อมูลอื่น

* UNESCO Link
* Pharapur Buddhist Vihara from Department of Archeology, Government of Bangladesh
* World Heritage Site
* More info,images, videos, 360degree panoramic views and more 

หมวดหมู่:แหล่งโบราณคดีในประเทศบังกลาเทศ
หมวดหมู่:แหล่งมรดกโลกในประเทศบังกลาเทศ
หมวดหมู่:ศาสนาพุทธในประเทศบังกลาเทศ
ซีโวฟลูเรน

**ซีโวฟลูเรน** (อักษรโรมัน: Sevoflurane) หรือชื่อการค้า เช่น ซีโวเรน (Sevorane) เป็นไอโซโพรพิลอีเธอร์ ชนิดฟลูออรีเนตที่ปริมาณสูง มีคุณสมบัติไม่ติดไฟและมีกลิ่นหอมหวาน ใช้เป็นยาระงับความรู้สึกชนิดสูดดมเพื่อใช้ชักนำและคงระดับของการระงับความรู้สึกทั่ว มีระยะเวลาเริ่มออกฤทธิ์เร็วที่สุดเป็นที่สอง เป็นรองเพียงเดสฟลูเรน ซีโวฟลูเรนเป็นหนึ่งในยาระงับความรู้สึกชนิดสารระเหยที่นิยมใช้มากที่สุดในทางการแพทย์ โดยเฉพาะอย่างยิ่ง ในการระงับความรู้สึกสำหรับกรณีผู้ป่วยนอก  มีใช้ในทุกชืวงอายุ และมีใช้ในสัตวแพทย์เช่นกัน ซีโวฟลูเรนและเดสฟลูเรนเข้ามาแทนที่ไอโซฟลูเรน และ ฮาโลเธน ในหัตถการวิสัญญียุคใหม่ ส่วนใหญ่ให้แก่ผู้ป่วยผ่านการผสมกับไนตรัสออกไซด์และออกซิเจน

ซีโวฟลูเรนมีฤทธิ์ขยายหลอดเลือด ซึ่งกระตุ้นให้เกิดการลดความดันเลือดและปริมาณเลือดออกจากหัวใจ (cardiac output) โดยสัมพันธ์กับขนาดยา (dose dependent) และมีฤทธิ์ขยายหลอดลม กระนั้น ในผู้ป่วยรายที่มีพยาธิสภาพที่ปอดอยู่เดิม อาจไปกระตุ้นให้เกิดการไอและการหดตัวของลาริงซ์ ซีโวฟลูเรนออกฤทธิ์ลดการตอบสนองการหายใจต่อภาวะออกซิเจนต่ำและภาวะคาร์บอนไดออกไซด์สูง และต้านการบีบตัวของหลอดเลือดปอดในภาวะออกซิเจนต่ำ นอกจากนี้ ฤทธิ์การขยายหลอดเลือดยังส่งผลให้ไปเพิ่มความดันในช่องสมอง (intracranial pressure) และปริมาณเบือดเลี้ยงสมอง (cerebral blood flow) แต่ลดอัตราเมทาบอลิสม์ของสมอง (cerebral metabolic rate)

ซีโวฟลูเรนมีรายงานความปลอดภัยที่ดีเยี่ยม แต่ยังคงอยู่ภายใต้การตรวจสอบถึงภาะวพิษต่อระบบประสาท และอาจส่งผลเพิ่มความเร็วในการเสื่อมในโรคอัลไซเมอร์์ ซีโวฟลูเรนเป็นสารที่นิยมสำหรับการชักนำผ่านหน้ากากก๊าส (mask induction) เนื่องมาจากมีฤทธิ์ระคายเคืองต่อเยื่อบุมิวคัสน้อยกว่า ซีโวฟลูเรนยังนิยมใช้ในการชักนำ (induction) กับคงระดับ (maintenance) ของยาระงับความรู้สึกเด็กเพื่อทำหัตถการทางศัลยกรรม ในระหว่างการตื่นจากยา มีรายงานว่าซีโรฟลูเรนมีความสัมพันธ์กับการเกิดภาวะไม่ให้ความร่วมมือ (agitation) และ ดีลิเรียม ในเด็กวัยก่อนประถมที่เข้ารับการผ่าตัดเล็ก ยังไม่เป็นที่แน่ชัดว่าจะสามารถป้องกันได้หรือไม่

## อ้างอิง

## แหล่งข้อมูลอื่น

* 
* 

* 

หมวดหมู่:ผลิตภัณฑ์ที่ออกในปี พ.ศ. 2533
มายุ โยชิโอกะ

**มายุ โยชิโอกะ** (吉岡 茉祐よしおか まゆ, 7 พฤศจิกายน 1995) เป็นนักพากย์หญิงชาวญี่ปุ่น เกิดที่จังหวัดโอซากะ สังกัด 81produce ส่วนสูง 159 ซม.

## ชีวประวัติ
เมื่อยังเด็กเคยเป็นสมาชิกของ คณะละครฮิมาวาริ และบลูชัตเทิล และนอกเหนือจากการแสดง ละครและโฆษณาแล้ว ยังทำงานบนปกนิตยสารอีกด้วย

ปี 2012 ได้ทำการออดิชันนักพากย์  ได้รับเลือกให้เล่นเป็นนางเอกหลัก ชิมาดะ มายุ ซึ่งเป็นหนึ่งในเจ็ดของนักแสดงนำหญิง ในอนิเมะ Wake Up, Girls! จากผู้สมัครประมาณ 2,000 คน  ปี 2015 ได้รับรางวัลเซยูอะวอดส์ ครั้งที่ 9 จากอนิเมะ Wake Up, Girls!

ในปี 2016 ก่อตั้งวง D-selections ร่วมกับ ทัตสึยุกิ โคบายาชิ, อาซึกิ ชิบุยะ, ยูกิ วากาอิ และ โยชิโนะ อาโอยามะ 

ในปี 2018 รับบทอีซากะ มาฮิโระในอนเซ็งมุสึเมะแทนอายากะ อิมามุระที่ออกจากวงการไป ในเดือนกันยายน 2019 จึงได้รับการแต่งตั้งโดยสมาคมการท่องเที่ยวอีซากะอนเซ็ง และเมืองฟุกุชิมะได้แต่งตั้งให้เป็นทูตพิเศษด้านการท่องเที่ยว

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดโอซากะ
หมวดหมู่:นักแสดงเด็กชาวญี่ปุ่น
หมวดหมู่:นักแสดงหญิงชาวญี่ปุ่น
หมวดหมู่:นักพากย์หญิงชาวญี่ปุ่น
ความละเอียดภาพ

**ความละเอียดภาพ** (image resolution) เป็นค่าตัวเลขที่ระบุความหนาแน่นของจำนวนพิกเซลในภาพบิตแมป

กล่าวอีกนัยหนึ่ง ความละเอียดของเส้นตารางที่แสดงภาพเรียกว่าความละเอียดภาพ และโดยทั่วไปจะแสดงเป็นตัวเลขว่าภาพแบ่งละเอียดแค่ไหนต่อหน่วยหนึ่งนิ้ว

center|thumb|788x788px| ความแตกต่างในความละเอียด

## หน่วย
โดยทั่วไปหน่วยที่ใช้บ่อยที่สุดคือ จุดต่อนิ้ว (dots per inch, dpi) นอกจากนี้ยังมีแนวคิดที่คล้ายกัน ได้แก่ พิกเซลต่อนิ้ว (pixels per inch, ppi) และ เส้นต่อนิ้ว (lines per inch, lpi) โดย dpi จะใช้บอกสมบัติของอุปกรณ์ เช่น เครื่องกราดภาพ ส่วน ppi และ lpi ส่วนใหญ่จะใช้ในวัตถุที่แสดงหรือพิมพ์ชุดของเส้นเป็นพื้นผิว ไม่สามารถเปรียบเทียบค่าเหล่านี้ได้โดยตรง นอกจากหน่วยเหล่านี้แล้ว ยังมีหน่วยที่เรียกว่า พิกเซลต่อเมตร (pixels per meter, ppm) ซึ่งไม่ได้พบเห็นได้ทั่วไป หน่วยนี้ใช้ภายในในรูปแบบไฟล์รูปภาพเช่น BMP และ PNG แต่เนื่องจากโปรแกรมประยุกต์การแสดงภาพส่วนใหญ่มักจะแสดงผลโดยแปลงหน่วย ppm เป็นหน่วย ppi ผู้ใช้ทั่วไปจึงมักจะไม่จำเป็นต้องใส่ใจตรงนี้

ความสัมพันธ์ระหว่างความยาวและจำนวนพิกเซลแสดงได้ด้วยสูตรต่อไปนี้

: **ความยาว** = **จำนวนพิกเซล** / **ความละเอียดภาพ**

ความสัมพันธ์นี้จำเป็นต่อการวาดภาพที่มีขนาดเท่ากันบนอุปกรณ์ที่มีความละเอียดต่างกัน

## อ้างอิง

หมวดหมู่:คอมพิวเตอร์กราฟิกส์
พิกเซลต่อนิ้ว

**พิกเซลต่อนิ้ว** (pixels per inch) นิยมย่อเป็น **ppi** (มักใช้อักษรตัวพิมพ์เล็ก) และเป็นหน่วยที่ระบุความละเอียดภาพของจอภาพหรือภาพบิตแมป เรียกอีกอย่างว่า **ความหนาแน่นพิกเซล** (pixel density)

ความละเอียดภาพคือความละเอียดของเส้นตาราง ที่แสดงรูปภาพ โดยทั่วไปจะแสดงเป็นพิกเซลต่อนิ้ว (ไม่ใช่ต่อตารางนิ้ว) คำว่า ppi ยังใช้เรียกค่าความหนาแน่นของพิกเซลที่แสดงเป็นหน่วย ppi (ไม่ใช่แค่ใช้เรียกหน่วย แต่ใช้เรียกตัวค่านั้นเลย)

พิกเซลต่อนิ้วมีมิติเหมือนกันกับหน่วยของจำนวนเส้นหน้าจอ เส้นต่อนิ้ว (lpi) และหน่วยของ ความหนาแน่นจุด จุดต่อนิ้ว (dpi) แต่ว่าปริมาณที่แสดงต่างกัน ดังนั้นจึงไม่สามารถแปลงค่าไปมาได้โดยไม่บอกข้อมูลจำเพาะเพิ่มเติม

มักจะใช้สำหรับการพิมพ์ ในการพิมพ์ หนึ่งพิกเซลจะแสดงด้วยจุดหลายจุด ดังนั้น dpi จึงมีค่ามากกว่า ppi (เช่น โดยทั่วไปคือ 16 เท่า เป็นต้น) ในการแสดงผล ppi มักจะเท่ากับ dpi เนื่องจากมีความสอดคล้องแบบหนึ่งต่อหนึ่งระหว่างพิกเซลและจุด ดังนั้น ppi และ dpi จึงใช้แทนกันได้

## การคำนวณ ppi ในจอภาพ
ค่า "อัตราส่วน" ของจอภาพคืออัตราส่วนของจำนวนพิกเซลในแนวตั้งและนอน ซึ่งจะเท่ากับ อัตราส่วนลักษณะ หากพิกเซลเป็นรูปสี่เหลี่ยมจัตุรัส แต่บางมาตรฐาน (โดยมากมักเป็นมาตรฐานเก่า) ไม่เป็นสี่เหลี่ยมจัตุรัส ดังนั้นจึงต่างกัน

หากพิกเซลเป็นสี่เหลี่ยมจัตุรัส สามารถคำนวณค่าความละเอียดภาพได้โดย

: ppi (ความหนาแน่นพิกเซล) = √(แนวนอน2 + แนวตั้ง2) ÷ ความยาวในหน่วยนิ้ว

หมวดหมู่:การพิมพ์
เอล ชาปูลิน โคโลราโด

***เอล ชาปูลิน โคโลราโด*** () เป็นซีรีส์โทรทัศน์แนวตลกของเม็กซิโก ที่สร้างโดย โรแบร์โต โกเมซ โบลัญโญส โดยออกอากาศทางช่องเตเลบิซิออนอินเดเปนดิเอนเตเดเมฆิโก และลัสเอสเตรยัส ในวันที่ 28 กุมภาพันธ์ 1973 และจบลงในวันที่ 26 กันยายน 1979

## นักแสดง

* โรแบร์โต โกเมซ โบลัญโญส รับบท เอล ชาปูลิน โคโลราโด (El Chapulín Colorado)
* Ramón Valdés รับบท ซุปเปอร์แซม (Súper Sam), Tripaseca, Rascabuches, Alma Negra, 
* Carlos Villagrán รับบท Cuajináis, Matonsísimo Kid, Sabandija
* Rubén Aguirre รับบท Chory, Pocas Trancas, Matonsísimo Kid, Matalote
* Florinda Meza รับบท Minina, Rosa la Rumorosa
* Édgar Vivar รับบท Panza Loca

## ดูเพิ่ม

* เอล ชาปูลิน โคโลราโด แอนิมาโด

## แหล่งข้อมูลอื่น

* 

หมวดหมู่:ภาพยนตร์ชุดทางโทรทัศน์เม็กซิโก
หมวดหมู่:รายการโทรทัศน์ภาษาสเปน
หมวดหมู่:เตเลบิซา
หมวดหมู่:ตัวละครที่เป็นตั๊กแตน
โมโต2 ฤดูกาล 2013

**โมโต 2 เวิร์ล แชมเปี้ยนชิพ ปี ค.ศ.2013 / พ.ศ.2556** เป็นส่วนหนึ่งของการแข่งขันฤดูกาลที่ 65 ในหมวด F.I.M. Road Racing World Championship Grand Prix
thumb|'''Pol Espargaró''' เป็นแชมป์โลกในรุ่นโมโต 2 เมื่อปี ค.ศ.2013/พ.ศ.2556

## รายชื่อทีมและนักแข่ง

*ทุกทีมใช้ยางยี่ห้อ *'Dunlop*** และใช้เครื่องยนต์ ***Honda Inline-4 ความจุ 600 ซีซี**'

แถบสีเขียว คือ นักแข่ง Wildcard

แถบสีแดง คือ นักแข่งสำรอง

## สนามแข่ง
ในฤดูกาล ค.ศ.2013 / พ.ศ.2556 มีการแข่งขันทั้งหมด 17 สนาม ได้แก่

: ‡ = แข่งขันตอนกลางคืน
: †† = แข่งขันในวันเสาร์

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

### ประเภทผู้ผลิต

## อ้างอิง
ผู้ว่าราชการหมู่เกาะเคย์แมน

**ผู้ว่าราชการหมู่เกาะเคย์แมน** () เป็นผู้แทนของพระมหากษัตริย์สหราชอาณาจักรในดินแดนโพ้นทะเลของสหราชอาณาจักรหมู่เกาะเคย์แมน ผู้ว่าราชการซึ่งเป็นข้าราชการพลเรือนซึ่งในสมัยปัจจุบันมักเป็นชาวอังกฤษซึ่งปกติจะอาศัยอยู่ในสหราชอาณาจักร จะได้รับการแต่งตั้งโดยพระมหากษัตริย์จากเจ้าหน้าที่ของสำนักงานต่างประเทศ เครือจักรภพและการพัฒนาตามคำแนะนำของรัฐบาลอังกฤษ บทบาทของผู้ว่าราชการคือทำหน้าที่เป็นประมุขแห่งรัฐโดยพฤตินัย และมีหน้าที่รับผิดชอบในการแต่งตั้งนายกรัฐมนตรี ซึ่งเป็นหัวหน้าพรรคที่มีที่นั่งส่วนใหญ่ในสภานิติบัญญัติ ผู้ดำรงตำแหน่งคนปัจจุบันคือ Jane Owen ดำรงตำแหน่งผู้ว่าราชการตั้งแต่เดือนเมษายน ค.ศ. 2023

## อ้างอิง

หมวดหมู่:หมู่เกาะเคย์แมน
ความละเอียด

**ความละเอียด** หรือ **ความคมชัด** (resolution) เป็นปริมาณอย่างหนึ่งซึ่งใช้ในหลากหลายสาขาวิชา
* ความละเอียด (เสียง) - ปริมาณที่บอกคุณภาพเสียงดิจิทัล
* ความละเอียด (โครมาโทกราฟี) - ระยะห่างระหว่างจุดยอดในโครมาโทแกรม
* ความละเอียดการแสดงผลกราฟิก - ความละเอียดในการแสดงผลของจอภาพ
* ความละเอียดภาพ - ปริมาณที่บอกว่าภาพนั้นมีจำนวนจุดหรือพิกเซลมากแค่ไหน
* ความละเอียดเชิงมุม - ความสามารถของตัวรับรู้ เพื่อแยกแยะวัตถุขนาดเล็ก
* ความละเอียดเชิงแสง - ความสามารถของระบบเชิงแสงในการแยกแยะ ค้นหา หรือบันทึกรายละเอียด
* ความละเอียดเชิงสเปกตรัม - ความสามารถของระบบเชิงแสงในการแยกแยะคลื่นความถี่ต่าง ๆ
* ความละเอียดเชิงพื้นที่ - ความกว้างของพิกเซลบนพื้น
* ความละเอียดของสเปกโทรมิเตอร์ - ความสามารถในการแยกความแตกต่างของพลังงานสองชนิดที่ใกล้กัน
* ความละเอียดเชิงเวลา - ความหมายใกล้เคียงกับ อัตราเฟรม

## ดูเพิ่ม
* กำลังแยกชัด
จุดต่อนิ้ว

**จุดต่อนิ้ว** (dots per inch) นิยมเขียนเป็นตัวย่อ **dpi** เป็นหน่วยที่ระบุความหนาแน่นของจุด (ความละเอียดภาพ) โดยระบุจำนวนจุดที่สามารถแสดงได้ในความกว้าง 1 นิ้ว (ไม่ใช่ 1 ตารางนิ้ว)

dpi ใช้เป็นหน่วยบ่งชี้ประสิทธิภาพสำหรับ เครื่องพิมพ์ และ เครื่องกราดภาพ นอกจากนี้ยังใช้เป็นหน่วยแทนความถูกต้องของ ข้อมูลรูปภาพ ที่ใช้ใน คอมพิวเตอร์ โดยเชื่อมโยงกับขนาดการพิมพ์ มีความแตกต่างจากค่าพิกเซลต่อนิ้ว (ppi) ซึ่งระบุด้วยจำนวนพิกเซล

## ภาพรวม
โดยทั่วไปแล้วจอภาพของคอมพิวเตอร์ มักจะถือว่ามีความหนาแน่นจุดประมาณ 72 dpi ถึง 96 dpi เป็นความหนาแน่นของจุดที่ให้ผลการมองภาพที่กำลังดี ตัวเลขนี้เริ่มโดย Xerox Star ที่เปิดตัวใน ปี 1981 โดยมี 72 dpi (72 dpi เท่ากับ แมคอินทอช รุ่นแรกที่เปิดตัวในปี 1984) และ ไมโครซอฟท์ วินโดวส์ รุ่นแรกที่เปิดตัวใน ปี 1985 มี 96 dpi เป็นมาตรฐาน 72 dpi มักเป็นมาตรฐานในอุตสาหกรรมกราฟิกส์ ซึ่งซอฟต์แวร์ที่มาจากแมคอินทอช เช่น อะโดบี โฟโตชอป ถูกนำมาใช้อย่างกว้างขวาง

สำหรับสื่อสิ่งพิมพ์ เช่น นิตยสาร ต้องใช้ความละเอียดอย่างน้อย 300 dpi โดยเฉพาะอย่างยิ่ง รูปร่างตัวอักษรจีนโดยทั่วไปมีรายละเอียดมากกว่าตัวอักษรภาษาอังกฤษ ดังนั้นจึงจำเป็นต้องมีความละเอียดสูงเพื่อปรับปรุงการมองเห็น นอกจากนี้ โดยทั่วไปแนะนำให้ใช้ 600 dpi หรือมากกว่าสำหรับการพิมพ์ขาวดำ ซึ่งไม่สามารถคาดหวังเอฟเฟกต์การขจัดรอยหยักได้ ต่างจากในการพิมพ์สี

ค่า dpi ในการแสดงประสิทธิภาพของเครื่องพิมพ์แบบพ่นหมึกนั้นเป็นเพียงหน่วยขั้นต่ำที่ เลื่อนจุดกึ่งกลางได้โดยไม่มีปัญหาถ้าจุดจะเหลื่อมกันบนกระดาษ (มักเป็นระยะห่างระหว่างหัวพิมพ์ที่พ่นหมึกหรือผงหมึก) ว่ากันว่าดวงตาของมนุษย์แทบจะไม่สามารถบอกความแตกต่างที่สูงกว่า 300 dpi ได้ ด้วยเหตุนี้ จึงไม่สามารถเปรียบเทียบง่าย ๆ กับ dpi ในเครื่องกราดภาพ จอภาพ และการพิมพ์เชิงพาณิชย์

## อ้างอิง

หมวดหมู่:การพิมพ์
ผู้บุกเบิกรุ่นเยาว์แห่งประเทศจีน

**ผู้บุกเบิกรุ่นเยาว์แห่งประเทศจีน** (จีน: 中国少年先锋队; พินอิน&#x3A; *Zhōngguó shàonián xiānfēngduì*) หรือย่อเป็น **ผู้บุกเบิกรุ่นเยาว์** (จีน: 少先队; พินอิน&#x3A; *shàoxiānduì*) เป็นองค์การเยาวชนสำหรับนักเรียนอายุตั้งแต่ 6-14 ปี ในสาธารณรัฐประชาชนจีน ดำเนินการโดยลีกเยาวชนคอมมิวนิสต์แห่งประเทศจีน ซึ่งเป็นองค์การเยาวชนที่มีอายุมากกว่าซึ่งอยู่ภายใต้พรรคคอมมิวนิสต์จีน (CCP) ผู้บุกเบิกรุ่นเยาว์แห่งประเทศจีนมีความคล้ายคลึงกับขบวนการไพโอเนียร์ (Pioneer movement) ที่มีอยู่หรือมีอยู่ในประเทศคอมมิวนิสต์หลายแห่งทั่วโลก
## อ้างอิง

หมวดหมู่:พรรคคอมมิวนิสต์จีน
เอล ชาปูลิน โคโลราโด แอนิมาโด

***เอล ชาปูลิน โคโลราโด แอนิมาโด*** () เป็นการ์ตูนทีวีแอนิเมชันของประเทศเม็กซิโก ออกอากาศทางช่องเอลซิงโก สร้างโดย โรแบร์โต โกเมซ เฟร์นันเดซ ฉายตอนแรกเมื่อวันที่ 13 เมษายน 2015 ถึงวันที่ 1 มิถุนายน 2017

## ตัวละครและเสียงพากย์

* Jesús Guzmán รับบท เอล ชาปูลิน โคโลราโด (El Chapulín Colorado)
* Erica Edwards รับบท Periquita Mozcorra
* Enrique Horiouchi และ Luis Alfonso Mendoza (†) รับบท Comandante Chacota
* Arturo Mercado รับบท Profesor Inventillo
* Julieta Rivera รับบท Dulce

## แหล่งข้อมูลอื่น

* 
* 

หมวดหมู่:ภาพยนตร์ชุดทางโทรทัศน์เม็กซิโก
หมวดหมู่:รายการโทรทัศน์ภาษาสเปน
หมวดหมู่:รายการโทรทัศน์เม็กซิโกที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์เม็กซิโกที่ยุติการออกอากาศในปี พ.ศ. 2560
หมวดหมู่:เตเลบิซา
หลี่ รุ่ยหวน

**หลี่ รุ่ยหวน** (; เกิด 17 กันยายน ค.ศ. 1934) เป็นนักการเมืองชาวจีนเกษียณอายุ หลี่เป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนระหว่าง ค.ศ. 1989 ถึง 2002 หลี่ดำรงตำแหน่งประธานคณะกรรมาธิการแห่งชาติประจำสภาที่ปรึกษาการเมืองประชาชนจีน (CPPCC) ชุดที่ 9 ตั้งแต่ ค.ศ. 1993 ถึง 2003 ก่อนหน้านั้น เขาเป็นเลขาธิการพรรคคอมมิวนิสต์จีนประจำเทียนจิน

## ประวัติ
เขาเป็นคนพื้นเพจากครอบครัวชาวนาในเป่าตี๋ เทียนจิน และเดิมมีอาชีพช่างไม้ เขาได้รับเลือกและเลือกตั้งซ้ำเป็นประธานคณะกรรมการแห่งชาติประจำสภาที่ปรึกษาการเมืองประชาชนจีนชุดที่ 8 และ 9 ในเดือนมีนาคม ค.ศ. 1993 และมีนาคม ค.ศ. 1998 หลี่เป็นประธานคนที่หกของสภาฯ ต่อจากเหมา เจ๋อตง, โจว เอินไหล, เติ้ง เสี่ยวผิง, เติ้ง อิ่งเชา และหลี่ เซียนเนี่ยน เนื่องจากตำแหน่งนี้เคยถูกดำรงโดยผู้อาวุโสปฏิวัติที่โดดเด่นที่สุดบางคน จึงถูกกล่าวขานว่า "สูงส่งและศักดิ์สิทธิ์" โดยผู้สังเกตการณ์ที่เคารพ หน้าที่หลักของประธานสภาฯ ส่วนใหญ่เป็นการให้คำปรึกษาและไกล่เกลี่ย หน้าที่ของหลี่มุ่งเน้นไปที่การบรรเทาความขัดแย้งระหว่างภาคส่วนต่าง ๆ ของสังคม การปรึกษาหารือเกี่ยวกับกิจการของรัฐ และการเสนอแนวคิดต่อหน่วยงานระดับสูงของรัฐบาลกลางสาธารณรัฐประชาชนจีนเพื่อการอ้างอิง

หลี่เกิดในครอบครัวชาวนาธรรมดาในเดือนกันยายน ค.ศ. 1934 ทำงานเป็นคนงานก่อสร้างในบริษัทก่อสร้างที่สามแห่งปักกิ่งตั้งแต่ ค.ศ. 1951 ถึง 1958 และในเวลาว่างได้เข้าเรียนในสถาบันวิศวกรรมสถาปัตยกรรม และได้รับประกาศนียบัตรระดับวิทยาลัย หลี่เป็นที่รู้จักในฐานะผู้คิดค้น "วิธีการคำนวณแบบง่าย" ซึ่งปรับปรุง "วิธีการตีเส้นแบบดั้งเดิม" ในงานช่างไม้ หลี่เป็นที่รู้จักในนาม "หลู่ ปันน้อย" ช่างไม้ระดับปรมาจารย์ในตำนานของจีนโบราณ เขาไต่เต้าขึ้นสู่ตำแหน่งสูงในอุตสาหกรรมก่อสร้างและการเมืองเทียนจิน

ในช่วงที่เขาดำรงตำแหน่งนายกเทศมนตรีนครเทียนจิน เขาให้การสนับสนุนอย่างแข็งขันต่อการปรับโครงสร้างเชิงสถาบัน โดยมุ่งเน้นความสนใจไปที่การปรับปรุงสภาพที่อยู่อาศัยในเมืองและการขนส่งสาธารณะ เขาได้รับความนิยมอย่างมากในหมู่ชาวเทียนจินด้วยรายการวิทยุและโทรทัศน์แบบโทรศัพท์สดที่เขาตอบคำถามของผู้อยู่อาศัยโดยตรงด้วยรายละเอียดที่ชัดเจน

ใน ค.ศ. 1989 เขากลายเป็นสมาชิกคณะกรรมาธิการสามัญประจำกรมการเมืองร่วมกับเจียง เจ๋อหมินและซ่ง ผิง และดำรงตำแหน่งประธานสภาที่ปรึกษาทางการเมืองประชาชนจีนใน ค.ศ. 1993 หลี่เกษียณใน ค.ศ. 2003 ด้วยวัย 68 ปี เขาปรากฏตัวอีกครั้งในการประชุมสภาแห่งชาติพรรคครั้งที่ 20 เมื่อ 16 ตุลาคม ค.ศ. 2022

## อ้างอิง
ราชวงศ์ที่ยี่สิบสองแห่งอียิปต์

**ราชวงศ์ที่ยี่สิบสองแห่งอียิปต์** หรือเรียกอีกอย่างว่า **ราชวงศ์บูบาสทิส** เนื่องจากแต่เดิมฟาโรห์จากราชวงศ์นี้ทรงปกครองอยู่ที่เมืองบูบาสทิส ซึ่งสถาปนาขึ้นโดยฟาโรห์โชเชงค์ที่ 1

ราชวงศ์ที่ยี่สิบเอ็ด, ยี่สิบสอง, ยี่สิบสาม, ยี่สิบสี่ และยี่สิบห้าแห่งอียิปต์โบราณ จะรวมอยู่ในกลุ่มของราชวงศ์ในสมัยช่วงระหว่างกลางที่สาม

## ผู้ปกครองแห่งราชวงศ์
ฟาโรห์แห่งราชวงศ์ที่ยี่สิบสองเป็นลำดับของหัวหน้าเผ่าเมชเวส (ชนเผ่าลิเบียโบราณ) ซึ่งปกครองจากราว 943 ปีก่อนคริสตกาล จนถึง 716 ปีก่อนคริสตกาล ซึ่งตั้งรกรากอยู่ในอียิปต์ตั้งแต่ช่วงสมัยราชวงศ์ที่ยี่สิบแห่งอียิปต์ และเป็นที่รู้จักในอียิปต์ว่าเป็น "มหาประมุขแห่งมา (Ma)" ซึ่งคำว่า มา (Ma) มีความหมายเดียวกันกับเมชเวส (Meshwesh) และมาเนโธได้กล่าวว่าราชวงศ์อียิปต์พัฒนามาจากชาวลิเบียโบราณนี้ปกครองเหนือบริเวณเมืองบูบาสทิสเป็นครั้งแรก แต่ผู้ปกครองเกือบทั้งจะปกครองจากเมืองทานิส ซึ่งเป็นเมืองหลวงและเมืองที่มีการขุดหลุมฝังพระบรมศพ

ฟาโรห์อีกพระองค์ที่อยู่ในราชวงศ์นี้คือฟาโรห์ทุตเคเปอร์เร โชเชงค์ ซึ่งระยะเวลาการปกครองของพระองค์ในราชวงศ์นี้ยังไม่แน่นอน แม้ว่าพระองค์จะปกครองอียิปต์ในช่วงต้นศตวรรษที่ 9 ก่อนคริสตกาลในช่วงเวลาสั้น ๆ ระหว่างรัชสมัยฟาโรห์โอซอร์คอนที่ 1 และรัชสมัยฟาโรห์ทาเคลอตที่ 1 ส่วนผู้ปกครองที่เมืองทานิสพระองค์ถัดไปของฟาโรห์โชเชงค์ที่ 5 คือ ฟาโรห์โอซอร์คอนที่ 4 ซึ่งฟาโรห์พระองค์นี้มักสันนิษฐานว่าไม่ได้ทรงเป็นสมาชิกของราชวงศ์ที่ยี่สิบสอง เนื่องจากพระองค์ทรงปกครองในส่วนเล็กๆ ของอียิปต์ล่างร่วมกับฟาโรห์เทฟนัคห์เตแห่งซาอิส ซึ่งมีอำนาจที่ได้รับการยอมรับที่เมมฟิส และฟาโรห์ยูพุตที่ 2 แห่งลีออนโทโพลิส

### รายพระนามฟาโรห์
ผู้ปกครองที่เป็นที่ทราบในช่วงราชวงศ์ที่ยี่สิบสองแห่งอียิปต์ มีดังต่อไปนี้

#### ราชวงศ์ที่ยี่สิบสามแห่งอียิปต์
ราชวงศ์ที่ยี่สิบสามแห่งอียิปต์เป็นราชวงศ์สาขาของราชวงศ์ที่ยี่สิบสอง ซึ่งบางทีอาจปกครองอยู่ในอียิปต์บน แม้ว่าจะมีการถกเถียงกันมากมายเกี่ยวกับประเด็นดังกล่าว ฟาโรห์จากราชวงศ์ที่ยี่สิบสามทั้งหมดทรงปกครองในอียิปต์กลางและบนรวมถึงโอเอซิสทะเลทรายตะวันตก

## อ้างอิง



หมวดหมู่:รัฐและดินแดนที่ก่อตั้งในศตวรรษที่ 10 ก่อนคริสตกาล
หมวดหมู่:รัฐและดินแดนที่สิ้นสุดในศตวรรษที่ 8 ก่อนคริสตกาล
22
หมวดหมู่:ดินดอนสามเหลี่ยมปากแม่น้ำไนล์
สไปรต์

**สไปรต์** (sprite) อาจหมายถึง
* สไปรต์ (คอมพิวเตอร์กราฟิกส์)
* สไปรท์ (น้ำอัดลม)
ยูฟุ

**ยูฟุ** () เป็นนครที่ตั้งอยู่บริเวณกึ่งกลางของจังหวัดโออิตะ ประเทศญี่ปุ่น จัดตั้งขึ้นเมื่อวันที่ 1 ตุลาคม ค.ศ. 2005 จากการควบรวมเมืองฮาซามะ เมืองโชไน และเมืองยูฟูอิง (เมืองดังกล่าวเคยอยู่ภายในอำเภอโออิตะ) นครยูฟุมีขนาดพื้นที่ทั้งสิ้น 319.32 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 32,231 คน

## ภูมิศาสตร์
thumb|left|ยูฟูดาเกะในตอนเช้า

ยูฟุตั้งอยู่ทางตอนกลางของจังหวัดโออิตะ ล้อมรอบด้วยภูเขา เช่น ยูฟูดาเกะ (ความสูง 1,583 เมตร), ชิโรงาตาเกะ และโทกิยามะ มีตะกอนน้ำพารูปพัดจากแม่น้ำโออิตะ ทำให้พื้นที่แห่งนี้เหมาะกับการทำเกษตร พื้นที่ส่วนหนึ่งของยูฟุอยู่ในเขตอุทยานแห่งชาติอาโซะคูจู นอกจากนี้ ยูฟุยังเป็นที่รู้จักจากบ่อน้ำพุร้อนที่มีอยู่จำนวนมาก

### แหล่งน้ำ

* แม่น้ำ
** แม่น้ำโออิตะ
** แม่น้ำยูฟุ
** แม่น้ำอิวากิ
* ทะเลสาบ
** ทะเลสาบคินริง
** ทะเลสาบยามาชิตะ

### เทศบาลข้างเคียง
* ทิศเหนือ: นครอูซะ
* ทิศตะวันออกเฉียงเหนือ: นครเบ็ปปุ
* ทิศตะวันออก: นครโออิตะ
* ทิศใต้: นครทาเกตะ
* ทิศตะวันตก: เมืองโคโคโนเอะ
* ทิศตะวันตกเฉียงเหนือ: เมืองคูซุ

### ภูมิอากาศ




## ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของยูฟุใน ค.ศ. 2020 คือ 32,772 คน โดยยูฟุได้ทำการสำรวจสำมะโนมาตั้งแต่ ค.ศ. 1920

## อ้างอิง

## แหล่งข้อมูลอื่น

* 
*  

หมวดหมู่:นครในจังหวัดโออิตะ
ยานคูบา มินเตห์

**ยานคูบา มินเตห์ โมอาต** (เกิด 22 กรกฎาคม 2004) เป็นนักฟุตบอลอาชีพชาวแกมเบียที่เล่นในตำแหน่งปีกให้กับไบรตันแอนด์โฮฟอัลเบียนและฟุตบอลทีมชาติแกมเบีย

## ระดับสโมสร
### โอบี
มินเตห์เริ่มต้นอาชีพนักฟุตบอลของเขากับ Steve Bico Football Club ในแกมเบีย บาการี บอยัง เอเยนต์ของมินเตห์ ได้ติดต่อสโมสรโอบีในเดนมาร์กเพื่อขอโอกาสให้มินเตห์และ ดาวดา ดาร์โบ เพื่อนร่วมชาติชาวแกมเบีย ทั้งคู่ถูกเรียกเข้าร่วมทดสอบฝีเท้า ผลการทดสอบฝีเท้าครั้งแรกของมินเตห์ไม่เป็นที่ประทับใจ แต่เขาได้รับโอกาสในการทดสอบฝีเท้าอีกครั้ง และครั้งนี้เขาทำผลงานได้ดีขึ้นอย่างมาก ในช่วงซัมเมอร์ปี 2022 เขาได้เซ็นสัญญาถาวรกับโอบี เริ่มต้นกับทีมรุ่นอายุไม่เกิน 19 ปี และเซ็นสัญญาขึ้นสู่ทีมชุดใหญ่ในปีเดียวกัน เขาลงประเดิมสนามในเดนิชซูเปอร์ลีกาเมื่อวันที่ 10 กันยายน 2022 ในนัดที่เอาชนะโคเปนเฮเกน 2–1 และยิงประตูชัยได้เพียง 3 นาทีหลังถูกเปลี่ยนตัวลงมาแทนฟรังโก ดองยา

### นิวคาสเซิลยูไนเต็ด
ในวันจันทร์ที่ 12 มิถุนายน ค.ศ. 2023 นิวคาสเซิลยูไนเต็ดประกาศว่าพวกเขาบรรลุข้อตกลงในการเซ็นสัญญาคว้าตัว มินเตห์ โดยมีผลตั้งแต่วันเสาร์ที่ 1 กรกฎาคม 2023 รายงานจากสื่ออ้างว่านิวคาสเซิลจะจ่ายค่าตัวให้โอเดนเซ 7 ล้านยูโร พร้อมกันนี้ นิวคาสเซิลยังประกาศด้วยว่าเมื่อเขามาถึง มินเทห์จะถูกยืมตัวทันทีโดยสโมสรไฟเยอโนร์ดแชมป์เอเรดีวีซีสำหรับฤดูกาล 2023–24

### ไฟเยอโนร์ด (ยืม)
มินเตห์ลงประเดิมสนามให้กับสโมสรเมื่อวันที่ 4 สิงหาคม ในศึกโยฮันไกรฟฟ์ ชีลด์ 2023

## อ้างอิง

หมวดหมู่:กองหน้าฟุตบอลชาย
หมวดหมู่:นักฟุตบอลชายชาวแกมเบีย
หมวดหมู่:นักฟุตบอลชายทีมชาติแกมเบีย
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลไฟเยอโนร์ด
หมวดหมู่:ผู้เล่นสโมสรฟุตบอลไบรตันแอนด์โฮฟอัลเบียน
หมวดหมู่:ผู้เล่นในเอเรอดีวีซี
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชายชาวต่างชาติที่ค้าแข้งในประเทศอังกฤษ
ความถนัดซ้าย

right|thumb|250x250px| คนที่เขียนด้วยมือซ้าย
**ความถนัดซ้าย** หมายถึงการใช้มือข้างที่ถนัดเป็นมือข้างซ้ายซึ่งถือเป็นส่วนน้อย โดยจากการสำรวจในปี 2013 พบว่ามีคนที่ถนัดซ้ายเป็นสัดส่วน 10% ของคนทั้งโลก โดยทั่วไปแล้วอุปกรณ์และสิ่งอำนวยความสะดวกต่าง ๆ มักจะทำขึ้นสำหรับคนถนัดขวาซึ่งเป็นคนส่วนใหญ่ในสังคม อย่างไรก็ตาม ก็มีบริษัทที่ผลิตและจำหน่ายเครื่องมือ เครื่องเขียน อุปกรณ์ทำอาหาร ฯลฯ สำหรับคนถนัดซ้ายโดยเฉพาะอยู่ด้วย วันที่ 13 สิงหาคม เป็นวันคนถนัดซ้ายสากลตามที่กลุ่มคนถนัดซ้ายของสหราชอาณาจักร (Left-Handers Club) กำหนดขึ้นในปี 1992 ตามวันเกิดของผู้เสนอ

ในความหมายกว้าง ๆ คำนี้อาจจะไม่ใช้แค่เฉพาะกับมือหรือแขนเท่านั้น แต่ยังอาจใช้กับกรณีที่ขา ตา หรือหูข้างใดข้างหนึ่งได้รับการใช้งานอย่างโดดเด่นมากกว่าอีกข้างอย่างเห็นได้ชัด

## อ้างอิง

หมวดหมู่:สมมาตร
หมวดหมู่:ความถนัดมือ
โมฮัมหมัด ชาฮาบุดดิน

**โมฮัมหมัด ชาฮาบุดดิน** (; เกิด 10 ธันวาคม ค.ศ. 1949) เป็นนักกฎหมาย ข้าราชการ และนักการเมืองชาวบังกลาเทศ ซึ่งเป็นประธานาธิบดีคนที่ 22 และคนปัจจุบันของบังกลาเทศ เขาได้รับเลือกในการเลือกตั้งประธานาธิบดีบังกลาเทศ ค.ศ. 2023 ในการเสนอชื่อโดยพรรคสันนิบาตอวามี ก่อนดำรงตำแหน่งประธานาธิบดี เขาดำรงตำแหน่งเป็นผู้พิพากษาประจำภาค และกรรมาธิการของคณะกรรมการต่อต้านการทุจริตตั้งแต่ปี 2011 ถึง 2016

## อ้างอิง

หมวดหมู่:บุคคลที่เกิดในปี พ.ศ. 2492
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีบังกลาเทศ
โอลางฮู

พลเอก **โอลางฮู** (, ᠤᠯᠠᠭᠠᠨᠬᠦᠦ) หรือ **อูหลานฟู** (; 23 ธันวาคม พ.ศ. 2450 – 8 ธันวาคม พ.ศ. 2531) มีชื่อในตอนเกิดว่า **ยฺหวิน เจ๋อ** () เป็นประธานผู้ก่อตั้งเขตปกครองตนเองมองโกเลียในของจีน ซึ่งดำรงตำแหน่งตั้งแต่ปี พ.ศ. 2490 ถึง 2509

ในชนเผ่าทูเม็ด มองโกล เขาใช้แฝงว่า **โอลางฮู** () และได้รับสมญานามว่า "เจ้าชายมองโกล" (蒙古王) ตลอดอาชีพทางการเมือง เขาดำรงตำแหน่งรองนายกรัฐมนตรีระหว่างปี พ.ศ. 2499 ถึง 2509 และถูกกวาดล้างในช่วงการปฏิวัติทางวัฒนธรรม แต่กลับคืนสถานะในภายหลัง ระหว่างปี พ.ศ. 2526 ถึง 2531 เขาได้ดำรงตำแหน่งเป็นรองประธานาธิบดีแห่งสาธารณรัฐประชาชนจีน

โอลางฮูเป็นเจ้าหน้าที่จากชนกลุ่มน้อยที่มีตำแหน่งสูงที่สุดในประวัติศาสตร์สาธารณรัฐประชาชนจีน และกลายเป็นสัญลักษณ์แห่งความภักดีทั้งต่อชาวมองโกเลียและต่อประเทศจีน  ยกเว้นในช่วงปฏิวัติวัฒนธรรม ครอบครัวของเขามีอำนาจเหนือการเมืองของมองโกเลียใน ปู้เฮ่อ ลูกชายของเขาดำรงตำแหน่งประธานของมองโกเลียในเป็นเวลา 10 ปี และ ปู้ เสี่ยวหลิน หลานสาวของเขาได้รับการแต่งตั้งให้ดำรงตำแหน่งเดียวกันในปี 2559

## อ้างอิง

หมวดหมู่:รองนายกรัฐมนตรีสาธารณรัฐประชาชนจีน
สโมสรฟุตบอลเลสเตอร์ซิตีในฤดูกาล 2023–24

**ฤดูกาล 2023–24** เป็นฤดูกาลที่ 119 ของเลสเตอร์ซิตี ฤดูกาลนี้ถือเป็นการกลับมาสู่อีเอฟแอลแชมเปียนชิปของสโมสร หลังจาก 9 ฤดูกาลติดต่อกันในพรีเมียร์ลีก

## สรุปฤดูกาล
หลังจากจบฤดูกาล 2022–23 พวกเขาตัดสินใจปลดดีน สมิธออกจากตำแหน่งและแต่งตั้งเอนโซ มาเรสกา อดีตผู้ช่วยของแป็ป กวาร์ดิออลาที่แมนเชสเตอร์ซิตีเป็นผู้จัดการทีมคนใหม่ นอกจากนี้พวกเขายังขายและปล่อยผู้เล่นหลายคนออกจากสโมสรเช่น เจมส์ แมดดิสัน ไปทอตนัมฮอตสเปอร์, ยูรี ตีเลอมันส์ ไปแอสตันวิลลา, ฮาร์วีย์ บานส์ ไปนิวคาสเซิลยูไนเต็ด และซื้อนักเตะใหม่เข้ามาร่วมทีมผสมกับนักเตะที่ยังอยู่กับทีม เช่นแฮร์รี วิงส์ จากทอตนัมฮอตสเปอร์, คอเนอร์ โคอาดี จากวุลเวอร์แฮมป์ตัน, แมดส์ เฮอร์มานเซ่น จากบรอนบี เป็นผู้รักษาประตูมือหนึ่งคนใหม่ และ สเตฟี มาวิดิดี จากมงต์เปลลิเยร์ รวมทั้งแต่งตั้งเจมี วาร์ดี กองหน้ามากประสบการณ์เป็นกัปตันทีมคนใหม่แทนที่จอนนี เอฟวันส์ที่หมดสัญญาและย้ายไปแมนเชสเตอร์ยูไนเต็ด และแต่งตั้งรีการ์ดู ปึไรรา เป็นรองกัปตันทีม

พวกเขาเริ่มต้นฤดูกาลด้วยฟอร์มที่ยอดเยี่ยมโดยไม่แพ้ใคร 4 นัดติดต่อกันนำเป็นจ่าฝูงของตาราง ก่อนที่จะจบลงด้วยการพ่ายฮัลล์ซิตี 0–1 เมื่อวันที่ 2 กันยายน จากนั้นพวกเขาทำสถิติไม่แพ้ใคร 9 นัดติดต่อกัน (ชนะทั้ง 9 นัด) ระหว่างเดือนกันยายนถึงตุลาคม ก่อนที่พวกเขาจะแพ้ 2 นัดติดต่อกันให้กับลีดส์ยูไนเต็ดและมิดเดิลส์เบรอในช่วงต้นเดือนพฤศจิกายน ขณะที่คาราบาวคัพพวกเขาตกรอบด้วยการพ่าย 1–3 ต่อลิเวอร์พูลที่แอนฟีลด์ ในรอบที่ 3 เมื่อวันที่ 27 กันยายน

ในวันปีใหม่ พวกเขาเอาชนะฮัดเดอส์ฟีลด์ทาวน์ 4–1 ทำให้ไม่แพ้ใคร 10 นัดติดต่อกัน และทิ้งอิปสวิชทาวน์รองจ่าฝูงของตาราง 10 แต้ม เมื่อวันที่ 5 มกราคม 2024 พวกเขาตัดสินใจปล่อยตัวดาเนียล อิเวอร์เซิน ผู้รักษาประตูมือสองไปร่วมทีมสโตกซิตีด้วยสัญญายืมตัวจนกระทั่งจบฤดูกาล ก่อนที่พวกเขาจะยุติสถิติไม่แพ้ใคร 10 นัดติดต่อกันเมื่อพวกเขาแพ้คอเวนทรีซิตี 1–3 ที่คอเวนทรีบิวดิงสเตเดียมในอีก 8 วันต่อมา ขณะที่ในวันเดียวกันนั้น อิปสวิชทาวน์ รองจ่าฝูงของตารางชนะซันเดอร์แลนด์ 2–1 ทำให้พวกเขามีแต้มตามหลังเลสเตอร์ 7 แต้ม หลังจากนั้นพวกเขาไม่แพ้ใคร 5 นัดรวดก่อนจะแพ้ 3 นัดติดต่อกัน

กระทั่งวันที่ 23 เมษายน 2024 ซึ่งเป็นการแข่งขันนัดที่ 38 ของฤดูกาล พวกเขาเปิดบ้านถล่มนักบุญ เซาแทมป์ตัน 5–0 และต้องลุ้นให้ ลีดส์ยูไนเต็ด รองจ่าฝูงไม่ชนะควีนส์พาร์กเรนเจอส์ ในวันที่ 26 เมษายน พวกเขาถึงจะได้เลื่อนชั้น ซึ่งควีนส์พาร์กก็สามารถเอาชนะลีดส์ไปได้ 4–0 ทำให้เลสเตอร์ได้เลื่อนชั้นสู่พรีเมียร์ลีกโดยอัตโนมัติ

## ซื้อขาย
### เข้า

### ออก

### หมดสัญญาก่อนเริ่มฤดูกาล

## พรีซีซั่นและกระชับมิตร
เลสเตอร์ซิตีมีกำหนดลงเล่นนัดกระชับมิตรกับทอตนัมฮอตสเปอร์ ในช่วงพรีซีซั่นที่กรุงเทพฯ ประเทศไทย สโมสรจะเล่นกับลิเวอร์พูลในรายการ Standard Chartered Singapore Trophy

## แชมเปียนชิป
### ตารางคะแนนลีก

## อ้างอิง

หมวดหมู่:ฤดูกาลของสโมสรฟุตบอลเลสเตอร์ซิตี
ล
เว่ย์ เจี้ยนสิง

**เว่ย์ เจี้ยนสิง** (; 2 มกราคม ค.ศ. 1931 – 7 สิงหาคม ค.ศ. 2015) เป็นผู้นำอาวุโสในพรรคคอมมิวนิสต์จีน มีบทบาทมากที่สุดในคริสต์ทศวรรษ 1980 และ 1990 เขาดำรงตำแหน่งสำคัญหลายตำแหน่งตามลำดับ รวมถึงสมาชิกคณะกรรมาธิการสามัญประจำกรมการเมือง เลขาธิการคณะกรรมาธิการตรวจสอบวินัยกลาง เลขาธิการพรรคประจำปักกิ่ง และประธานสหพันธ์สหภาพแรงงานแห่งประเทศจีน

## ประวัติ
เว่ย์ เจี้ยนสิง เกิดที่อำเภอซินชาง มณฑลเจ้อเจียง เขาย้ายไปเซี่ยงไฮ้และเข้าเรียนที่โรงเรียนมัธยมมหาวิทยาลัยกวงหฺวาใน ค.ศ. 1947 ที่ซึ่งเขาสนิทสนมกับเฉียว ฉือ ผู้ซึ่งเป็นชาวเจ้อเจียงและศิษย์เก่ากวงหฺวาเช่นกัน และเป็นผู้นำขบวนการนักศึกษาใต้ดินของพรรคคอมมิวนิสต์จีน เว่ย์เข้าร่วมพรรคคอมมิวนิสต์จีนในเดือนมกราคม ค.ศ. 1949

ต่อมาเว่ย์เข้าศึกษาที่มหาวิทยาลัยเทคโนโลยีต้าเหลียนและสำเร็จการศึกษาใน ค.ศ. 1952 โดยมีวิชาเอกคือกลศาสตร์ ระหว่าง ค.ศ. 1952 ถึง 1953 เขาเรียนภาษารัสเซียที่ฝูชุ่น จากนั้นเว่ย์ถูกส่งไปสหภาพโซเวียตเพื่อศึกษาการจัดการอุตสาหกรรมจนถึง ค.ศ. 1955 ในช่วงต้นของการปฏิวัติวัฒนธรรม เขาถูกลดเกียรติทางการเมืองและต้องทำงานใช้แรงงาน แต่กลับมาได้รับความไว้วางใจอีกครั้งใน ค.ศ. 1973 และกลายเป็นหัวหน้าคณะกรรมการปฏิวัติของโรงงานที่เขาทำงานอยู่ ระหว่าง ค.ศ. 1981 ถึง 1983 เขาดำรงตำแหน่งนายกเทศมนตรีฮาร์บิน

จากนั้นเว่ย์ถูกย้ายไปทำงานที่สหพันธ์สหภาพแรงงานแห่งประเทศจีน ที่ซึ่งเขาดำรงตำแหน่งในคณะเลขาธิการขององค์กรนั้น จากนั้นเขาเลื่อนตำแหน่งขึ้นเป็นหัวหน้ากรมองค์การของพรรคคอมมิวนิสต์จีน ผลงานของเขาได้รับการยอมรับจากหู เย่าปัง เลขาธิการพรรคในขณะนั้น ใน ค.ศ. 1987 หูถูกขับออกจากอำนาจในการต่อสู้ทางการเมืองโดยกลุ่มอนุรักษ์นิยมภายในพรรค และเว่ย์ซึ่งถูกตราหน้าว่าเป็นผู้ภักดีต่อหู จึงถูกย้ายออกจากองค์กรที่มีอำนาจไปดำรงตำแหน่งรัฐมนตรีว่าการกระทรวงการกำกับดูแล ซึ่งเป็นตำแหน่งที่ไม่สำคัญนัก ขณะทำงานในกระทรวง เว่ย์มีบทบาทสำคัญในการพัฒนาระบบกำกับดูแลข้าราชการพลเรือนของจีนรวมถึงกฎและข้อบังคับเกี่ยวกับการรักษาวินัยของเจ้าหน้าที่รัฐ

ในเดือนตุลาคม ค.ศ. 1992 ในการประชุมสภาแห่งชาติพรรคครั้งที่ 14 เว่ย์ได้รับแต่งตั้งให้ดำรงตำแหน่งในกรมการเมือง นอกเหนือจากการเป็นเลขาธิการสำนักเลขาธิการกลาง และเลขาธิการคณะกรรมาธิการตรวจสอบวินัยกลาง (CCDI) ในช่วงที่เว่ย์ดำรงตำแหน่งหัวหน้า CCDI มีการดำเนินการคดีทางวินัยประมาณ 680,000 คดี คดีที่โดดเด่นที่สุดคือกรณีของเฉิน ซีถง เลขาธิการพรรคประจำกรุงปักกิ่ง ผู้ซึ่งถูกสอบสวนในข้อหาทุจริตตั้งแต่เดือนกรกฎาคม ค.ศ. 1994 และถูกขับออกจากพรรคในเดือนต่อมา หลังจากความเสื่อมเสียของเฉิน เว่ย์เองก็เข้ารับตำแหน่งหัวหน้าพรรคประจำปักกิ่งและดำรงตำแหน่งนั้นเป็นเวลาสองปี ใน ค.ศ. 1993 เขายังดำรงตำแหน่งประธานสหพันธ์สหภาพแรงงานแห่งประเทศจีนและดำรงตำแหน่งเป็นเวลาสองวาระ ในการประชุมสภาแห่งชาติพรรคครั้งที่ 15 ซึ่งจัดขึ้นใน ค.ศ. 1997 เว่ย์ได้รับที่นั่งในคณะกรรมาธิการสามัญประจำกรมการเมือง กลุ่มผู้มีอำนาจสูงสุดเจ็ดคน และยังคงดำรงตำแหน่งเลขาธิการคณะกรรมาธิการตรวจสอบวินัยกลางต่อไป

เว่ย์เกษียณใน ค.ศ. 2002 และออกจากชีวิตสาธารณะ เขาเข้าร่วมงานทางการบ้างเป็นครั้งคราวตั้งแต่นั้นมา เขาเสียชีวิตในปักกิ่งเมื่อ 7 สิงหาคม ค.ศ. 2015

## อ้างอิง

หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่เสียชีวิตในปี พ.ศ. 2558
หมวดหมู่:บุคคลจากมณฑลเจ้อเจียง
หมวดหมู่:บุคคลจากปักกิ่ง
ความละเอียดเชิงแสง

thumb|upright=0.7|กราฟแสดงความเข้มแสงของแหล่งกำเนิดแสง 2 จุดซึ่งอยู่ใกล้กัน โดยสีแดงคือผลรวม จะแยกแยะได้ก็ต่อเมื่ออยู่ห่างกันมากพอ**ความละเอียดเชิงแสง** (optical resolution) คือความสามารถในการวัดหรือแยกแยะวัตถุด้วยอุปกรณ์ เป็นตัวบ่งชี้ประสิทธิภาพของอุปกรณ์เชิงแสง เช่น กล้องจุลทรรศน์ กล้องโทรทรรศน์ เกรตติงการเลี้ยวเบน ฯลฯ

## คำนิยามในกล้องจุลทรรศน์แบบใช้แสง
ความละเอียดเชิงแสงในกล้องจุลทรรศน์แบบใช้แสงนิยามโดยใช้สองจุด จากสมมติฐานว่าแหล่งกำเนิดแสงในอุดมคติของแสงขนานตรงที่ไม่มีการแทรกสอดกันนั้นถูกฉายมา โดยอาจใช้คำจำกัดความของเรย์ลี หรืออับเบอ ในการคำนวณความละเอียดของภาพ โดยยึดค่าที่ความยาวคลื่น 550 นาโนเมตร (แสงสีเขียว) เป็นหลัก โดยค่ายังขึ้นอยู่กับค่ารูรับแสงเชิงตัวเลขด้วย

### ความละเอียดของเรย์ลี
ให้ค่าความยาวคลื่นของแสงเป็น *λ*, ค่ารูรับแสงเชิงตัวเลขของเลนส์ใกล้วัตถุเป็น *NA,* ค่าดรรชนีหักเหของตัวกลางระหว่างวัตถุกับเลนส์ใกล้วัตถุเป็น *n* และ ค่ามุมสูงสุดที่ทำกับแกนเชิงแสงของลำแสงที่ฉายจากวัตถุเข้าสู่เลนส์ใกล้วัตถุเมื่อมุมสูงสุดเป็น θ แล้ว ความละเอียดเชิงแสง δ ของแหล่งกำเนิดแสงแบบจุดสองจุดตามคำจำกัดความของเรย์ลีจะคำนวณได้ดังนี้

: \delta = \frac{0.61 \times \lambda}{NA} = \frac{0.61 \times \lambda}{n \sin \theta}

### ความละเอียดของอับเบอ
นิยามโดยแอ็นสท์ อับเบอในปี 1873

: \delta = \frac{\lambda}{2NA} = \frac{\lambda}{2n \sin \theta}

### ความละเอียดของฮอปคินส์
ในความเป็นจริงเราต้องการค่าคงตัวที่แตกต่างกันไปตามสถานะการส่องสว่าง *K* โดยจะได้ว่า

: \delta = K \frac{\lambda}{NA} = K \frac{\lambda}{n \sin \theta}

ถ้านำไปใช้กับแสงที่มองเห็นได้ เมื่อ *K* = 0.5  จะได้ว่า

: \delta = \hbox{0.5} \times 550 nm \div \hbox{1.45} \approx 190 nm (\hbox{0.19} \mu \hbox{m})

เราสามารถได้ความละเอียดเชิงแสงประมาณ 0.2 μm โดยใช้เลนส์ใกล้วัตถุกำลังขยาย 100 เท่า สำหรับแสงที่มองเห็นได้ อย่างไรก็ตาม หากว่ากันโดยละเอียดแล้ว นี่ไม่ใช่ขีดจำกัด เนื่องจากค่าสูงสุดของความละเอียดเชิงแสงจะเปลี่ยนไปขึ้นอยู่กับสภาพแสง ประสิทธิภาพของเลนส์ และ วัสดุที่ใช้ แม้ว่าบางครั้งจะใช้ขีดจำกัดการเลี้ยวเบน ของเลนส์ในความหมายเดียวกับความละเอียดเชิงแสง แต่ก็ไม่ใช่คำจำกัดความที่ถูกต้องของความละเอียด

## คำนิยามในกล้องโทรทรรศน์
ค่าความละเอียดเชิงแสงในกล้องโทรทรรศน์ นิยามโดยค่ามุมที่เล็กที่สุดที่แยกแยะจุด 2 จุด เช่น ดาว 2 ดวง โดยตามการคำนวณของเรย์ลี จะได้ว่าความละเอียดเชิงแสง \theta คือ

\theta = 1.22\lambda/D

โดย \lambda คือความยาวคลื่นของแสง \mathit{D} คือเส้นผ่านศูนย์กลางของเลนส์ใกล้วัตถุ ความละเอียดเชิงแสงทางทฤษฎีของกล้องโทรทรรศน์ที่มีเส้นผ่านศูนย์กลางเลนส์ใกล้วัตถุ 100 มม. คือประมาณ 1.3" ซึ่งสอดคล้องกับระยะทางประมาณ 2.4 กม. บนพื้นผิวดวงจันทร์เมื่อมองจากพื้นดิน

## คำนิยามในสเปกโทรสโกปี
ในสเปกโตรมิเตอร์ ค่าความละเอียดเชิงแสงใช้อธิบายถึงความสามารถในการแยกเส้นสเปกตรัมที่อยู่ติดกันสองเส้น นิยามโดย

\mathit{R} = \lambda/\Delta\lambda

โดย \Delta\lambda คือความแตกต่างระหว่างความยาวคลื่น 2 ค่าที่สามารถแยกแยะได้ และ \lambda คือความยาวคลื่นเฉลี่ยระหว่าง 2 ค่านั้น

## คำนิยามในเกรตติงการเลี้ยวเบน
ความละเอียดเชิงแสงเกรตติงการเลี้ยวเบน \mathit{R} เท่ากับผลคูณของจำนวนเส้นเกรตติง N และอันดับการเลี้ยวเบน m

## คำนิยามในปริซึม
ความละเอียดเชิงแสงของปริซึม คือผลคูณของความยาวของฐานของปริซึม h และค่าการกระจาย dn/d\lambda

## อ้างอิง

หมวดหมู่:ทัศนศาสตร์
รูรับแสงเชิงตัวเลข

**รูรับแสงเชิงตัวเลข** (numerical aperture, NA) ในทางทัศนศาสตร์เป็นดัชนีสำหรับคำนวณหาค่าความละเอียดเชิงแสงของเลนส์

ยิ่งตัวเลขรูรับแสงมากเท่าใด ก็ยิ่งรับแสงสว่างได้มากเท่านั้น ดังนั้นโดยพื้นฐานแล้ว ยิ่งค่ามากเท่าไหร่ก็ยิ่งดี

## คำอธิบายทางคณิตศาสตร์
right|thumb|<math>NA = n_1 \sin \theta_1 = n_2 \sin\theta_2</math>
ตัวเลขค่ารูรับแสง *NA* คำนวณได้จากสูตรต่อไปนี้

: NA = n \sin \theta

โดยที่ &#x3B8; คือมุมสูงสุดที่ทำกับแกนเชิงแสงของลำแสงจากวัตถุที่ตกกระทบเลนส์ใกล้วัตถุ และ *n* คือ ดรรชนีหักเหของตัวกลางระหว่างวัตถุกับเลนส์ใกล้วัตถุ (หมายเหตุ: ไม่ใช่ค่าดรรชนีหักเหของเลนส์)

ตามทฤษฎีของเรย์ลี ความละเอียดเชิงแสงของเครื่องมือวัดแสงถูกกำหนดโดยรูรับแสงเชิงตัวเลขของเลนส์ใกล้วัตถุ และ ความยาวคลื่นของแสงที่มองอยู่

ถ้าความยาวคลื่นคือ *λ* ความละเอียด *δ* ของแหล่งกำเนิดแสงสองจุดคือ

:  \delta = \frac{0.61 \times \lambda}{NA} 

แต่เดิมแล้วในบางกรณีค่าสัมประสิทธิ์จะไม่ใช่ 0.61 แต่มักจะใช้เป็นค่าตัวแทนโดยทั่วไป ค่าความละเอียดเชิงแสงแปรผันตรงกับความยาวคลื่นและแปรผกผันกับค่ารูรับแสงเชิงตัวเลข

ความลึกของโฟกัส *d* คือ

: d = \frac{\lambda}{NA^2}

ความลึกของโฟกัสเป็นสัดส่วนกับความยาวคลื่นและแปรผกผันกับกำลังสองของรูรับแสงเชิงตัวเลข
หมวดหมู่:ทัศนศาสตร์เชิงเรขาคณิต
หมวดหมู่:ทัศนศาสตร์
หมวดหมู่:เลนส์
ไอเมียว

**ไอเมียว** (, 6 มีนาคม 1995 –) เป็น นักร้องนักแต่งเพลงชาวญี่ปุ่น ไม่เปิดเผยชื่อจริง เกิดที่เมืองนิชิโนมิยะ จังหวัดเฮียวโงะ กรุ๊ปเลือด O สังกัดเอนซ์เอนเทอร์เทนเมนต์ ค่ายเพลงในเครือคือ unBORDE ภายใต้วอร์เนอร์มิวสิกเจแปน

## อ้างอิง

หมวดหมู่:เครื่องหมายการค้า
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดเฮียวโงะ
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:นักร้องป็อปหญิงญี่ปุ่น
หมวดหมู่:นักกีตาร์ชาวญี่ปุ่น
หมวดหมู่:นักดนตรีหญิงชาวญี่ปุ่น